
RAPORT COMUN
asupra
Propunerii legislative pentru modificarea și completarea Legii administrației publice locale nr. 215/2001, republicată, cu modificările și completările ulterioare

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate, spre dezbatere, în fond, cu Propunerea legislativă pentru modificarea și completarea Legii administrației publice locale nr. 215/2001, republicată, cu modificările și completările ulterioare , trimisă cu adresa nr. Pl-x 429 din 22 iunie 2015 şi  înregistrată cu nr. 4c-11/858  din 23 iunie 2015, respectiv cu nr. 4c-6/251 din 23 iunie 2015.
Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, Camera  Deputaţilor este  primă Cameră sesizată.


Consiliul Legislativ, prin avizul nr. 618 din 11 iunie 2015, a avizat favorabil inițiativa legislativă, cu observații și propuneri.

Guvernul României a transmis un punct de vedere cu nr. 7758/DRP din 25 august 2015 prin care susține adoptarea inițiativei legislative, cu observații și propuneri.
Propunerea legislativă are ca obiect de reglementare modificarea și completarea Legii administrație publice locale nr. 215/2001 republicată, cu modificările și completările ulterioare, în sensul instituirii cerinței aprobării sau vizării de către primar a raportului sau referatului compartimentului de resort, care trebuie să însoțească proiectele de hotărâri înscrise pe ordinea de zi a ședinței consiliului local. Potrivit expunerii de motive, reglementările propuse dau posibilitatea răspunderii pentru fiecare etapă din procesul de reglementare la nivel local și întăresc răspunderea celor care întocmesc rapoartele și referatele respective. 

În conformitate cu prevederile art. 61 și art. 63 din Regulamentul Camerei Deputaţilor, republicat,  Comisia juridică, de disciplină și imunități și Comisia pentru administrație publică și amenajarea teritoriului au examinat iniţiativa legislativă, expunerea de motive, avizul Consiliului Legislativ și punctul de vedere al Guvernului în şedinţe separate. 

Comisia pentru administrație publică și amenjarea teritoriului şi Comisia juridică, de disciplină şi imunităţi au dezbătut inițiativa legislativă în ședințele comune din 16 septembrie 2015 şi, respectiv, 22 septembrie 2015.
Dezbaterile s-au finalizat în şedinţa din 22 septembrie 2015.

La dezbateri au fost prezenţi 21 deputaţi, din totalul de 26 de membri ai Comisiei juridice, de disciplină şi imunităţi.
Din numărul total de 22 membri ai Comisiei pentru administrație publică și amenjarea teritoriului au participat la ședință 19 deputați.

La dezbateri au participat, în calitate de invitaţi, în conformitate cu prevederile art. 54 și 55 din Regulamentul Camerei Deputaților, republicat, doamna Sirma Caraman – secretar de stat și domnul Daniel Iustin Marinescu director general în cadrul Ministerului Dezvoltării Regionale și Administrației publice.

În urma dezbaterilor, membrii Comisiei juridice, de disciplină şi imunităţi și membrii Comisiei pentru administrație publică și amenajarea teritoriului au hotărât, cu majoritate de voturi (4 abţineri), să supună plenului Camerei Deputaţilor adoptarea Propunerii legislative pentru modificarea și completarea Legii administrației publice locale nr. 215/2001, republicată, cu modificările și completările ulterioare, cu amendamentele admise redate în Anexa nr.1 la raport. Amendamentul respins este redat în Anexa nr.2 la raport. 
În raport cu obiectul şi conţinutul reglementării, propunerea legislativă face parte din categoria legilor organice.
                     VICEPREŞEDINTE,                                                                                    VICEPREȘEDINTE,

                 Ciprian Nicolae NICA                                                                                      Laurențiu NISTOR

                          SECRETAR,                                                                                             SECRETAR,
           Sorin Constantin STRAGEA                                                                                 Radu BABUȘ                      
Șef serviciu, Ciprian Bucur                                                                                                                                                       Șef serviciu, Sofia Chelaru      
Consilier parlamentar, Paul Şerban                                                                                                                                           Consilier parlamentar, Nicoleta Toma
Anexa nr.1
AMENDAMENTE ADMISE
	Nr. crt.
	Text Lege în vigoare
	Text propunere legislativă
	Text Comisia pentru administrație
	Motivare

	1.
	
	Titlul Legii

Lege pentru modificarea și completarea Legii administrației publice locale nr. 215/2001, republicată, cu modificările și completările ulterioare
	Titlul Legii

Lege pentru modificarea și completarea Legii administrației publice locale nr. 215/2001

Autor: Comisia juridică, de disciplină şi imunităţi şi Comisia pentru administrație publică și amenajarea teritoriului
	Reglementare corectă, pentru respectarea normelor de tehnică legislativă

	2.
	
	
	Articol unic – Legea administrației publice locale nr. 215/2001, republicată în Monitorul Oficial al României, Partea I, nr. 123 din 20 februarie 2007, cu modificările și completările ulterioare, se modifică și se completează după cum urmează:

Autor: Comisia juridică, de disciplină şi imunităţi şi Comisia pentru administrație publică și amenajarea teritoriului
	Proiectul trebuie să cuprindă un articol unic care să identifice actul normativ asupra căruia se intervine

	3.
	Art. 44(1)Proiectele de hotărâri înscrise pe ordinea de zi a şedinţei consiliului local nu pot fi dezbătute dacă nu sunt însoţite de raportul compartimentului de resort din cadrul aparatului de specialitate al primarului, care este elaborat în termen de 30 de zile de la înregistrarea proiectului, precum şi de raportul comisiei de specialitate a consiliului, cu excepţia cazurilor prevăzute la art. 39 alin. (2) şi (4).

	
	2. Alineatul (1) al articolului 44, se modifică și va avea următorul cuprins:

Art. 44. – (1) Proiectele de hotărâri înscrise pe ordinea de zi a ședinței consiliului local nu pot fi dezbătute dacă nu sunt însoțite de raportul compartimentului de resort din cadrul aparatului de specialitate al primarului, care este elaborat în termen de 30 de zile de la înregistrarea proiectului, precum și de raportul comisiei de specialitate a consiliului, cu excepția cazurilor prevăzute la art. 39 alin. (2) și (4). Raportul compartimentului de resort din cadrul aparatului de specialitate al primarului nu trebuie aprobat de primar.

Autor: Comisia juridică, de disciplină şi imunităţi şi Comisia pentru administrație publică și amenajarea teritoriului
	

	4.
	
	1.La articolul 44, după alineatul (1) se introduc două noi alineate, alin. (11) și alin.(12) cu următorul cuprins:
	3. După alineatul (1) al articolului 44, se introduce un nou alineat, alin. (11), cu următorul cuprins:
Autor: Comisia juridică, de disciplină şi imunităţi şi Comisia pentru administrație publică și amenajarea teritoriului
	

	5.
	
	(11) Raportul sau referatul compartimentului de resort al aparatului de specialitate trebuie aprobat sau vizat de primar pentru a fi supus dezbaterii plenului consiliului local. Mențiunea de aprobare/vizat dată de către primar, nu poate să modifice înscrisul din raportul sau referatul compartimentului de resort al aparatului de specialitate al primarului. 
	(11) Responsabilitatea pentru legalitatea si veridicitatea celor înscrise în raportul compartimentului de resort din cadrul aparatului de specialitate al primarului revine celor care îl întocmesc și îl semnează.
Autor: Autor: Comisia juridică, de disciplină şi imunităţi şi Comisia pentru administrație publică și amenajarea teritoriului 


	

	
	
	(12)  Responsabili pentru cele înscrise în referatul sau raportul compartimentului de resort din cadrul aparatului primarului sunt cei care îl întocmesc și îl semnează.
	Se elimină.

Autor: Comisia juridică, de disciplină şi imunităţi şi Comisia pentru administrație publică și amenajarea teritoriului
	

	6.
	
	2.La alineatul 4 al articolului 63, litera d) se modifică și va avea următorul cuprins:
	4. Litera d) a alineatului (4) al articolului 63, se modifică și va avea următorul cuprins:
Autor: Comisia juridică, de disciplină şi imunităţi şi Comisia pentru administrație publică și amenajarea teritoriului
	

	7.
	
	d) verifică, prin compartimentele de specialitate, corecta înregistrare fiscală a contribuabililor la organul fiscal teritorial, atât a sediului social principal, cât și a sediului secundar.Direcțiile/serviciile/compartimentele de specialitate răspund direct de situațiile întocmite prin activitatea desfășurată, conform fișei postului, de situațiile financiare, urmărirea și încasarea veniturilor bugetelor locale.
	d)verifică, prin compartimentele de specialitate, corecta înregistrare fiscală a contribuabililor la organul fiscal teritorial, atât a sediului social principal, cât și a sediului secundar. Personalul compartimentelor de specialitate răspunde direct de activitatea de constatare, impunere, încasare, inspecție fiscală, urmărirea și executarea silită a veniturilor proprii ale bugetelor locale.
Autor: Autor: Comisia juridică, de disciplină şi imunităţi şi Comisia pentru administrație publică și amenajarea teritoriului

	

	8.
	Art. 123
(1)Consiliile locale şi consiliile judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri ori la vânzarea bunurilor ce fac parte din domeniul privat, de interes local sau judeţean, în condiţiile legii.
(2)Vânzarea, concesionarea şi închirierea se fac prin licitaţie publică, organizată în condiţiile legii.
	
	4. La articolul 123, după alineatul (2) se introduc  două alineate noi, alin. (21) și (22), cu următorul cuprins:
	Intrarea în vigoare a Noului Cod civil impune clarificarea de către legiuitor a modului de aplicare a instituției concesiunii terenurilor proprietate privată a unităților administrativ teritoriale reglementată prin legi speciale, Legea nr. 215/2001 și Legea nr. 50/1991.

	
	
	
	(21) Concesionarea terenurilor ce aparțin domeniului privat al unităților administrativ – teritoriale se poate realiza în mod direct către proprietarii construcțiilor definitive și autorizate edificate pe acestea, prevăzute de Legea nr. 50/1991 privind autorizarea lucrărilor de construcții.

Autor:dep. Florin Popescu
	

	
	
	
	   (22) În toate cazurile procedura de concesionare a bunurilor ce aparțin domeniului privat al unităților administrativ – teritoriale face obiectul unui regulament aprobat prin hotărâre a consiliului local, consiliului județean, consiliului general al Municipiului București, consiliilor locale ale subdiviziunilor administrativ – teritoriale ale municipiilor, după caz.

Autor: dep. Vasile Varga
	

	9.
	(3)Prin derogare de la prevederile alin. (2), în cazul în care consiliile locale sau judeţene hotărăsc vânzarea unui teren aflat în proprietatea privată a unităţii administrativ-teritoriale pe care sunt ridicate construcţii, constructorii de bună-credinţă ai acestora beneficiază de un drept de preempţiune la cumpărarea terenului aferent construcţiilor. Preţul de vânzare se stabileşte pe baza unui raport de evaluare, aprobat de consiliul local sau judeţean, după caz.
(4)Proprietarii construcţiilor prevăzute la alin. (3) sunt notificaţi în termen de 15 zile asupra hotărârii consiliului local sau judeţean şi îşi pot exprima opţiunea de cumpărare în termen de 15 zile de la primirea notificării.

	
	5. La articolul 123, după alineatul (4), se introduce un alineat nou, alin. (5), cu următorul cuprins:
	Posibilitatea pentru autoritățile locale de a reglementa concesionarea bunurilor din domeniul privat răspunde unor cerințe de bună administrare, precum și de implementare a unor politici sociale locale. Prin propunerea formulată, proprietarii construcțiilor aflate amplasate pe terenuri domeniu privat își pot reglementa folosința de fapt asupra terenului și pot proceda l transformarea acesteia în drept de proprietate de o manieră reglementată la nivel local, în funcție de specificul local, în funcție de specificul comunității și de strategia autorităților locale privind valorificarea patrimoniului propriu.

	
	
	
	(5) Autoritățile deliberative pot aproba în baza unui regulament local, vânzarea directă a terenurilor aparținând domeniului privat al unităților administrativ – teritoriale concesionate către proprietarii construcțiilor definitive si autorizate edificate pe acestea. Prețul de vânzare se stabilește conform alin. (3).

Autor: dep. Vasile Varga

Dep. Florin Popescu
	


Consilier parlamentar, Paul Șerban

Anexa nr.2

AMENDAMENT RESPINS
	Nr.
crt.
	Text Legea nr.215/2001
	Text propunere legislativă
	Amendament
	Motivare
	Cameră decizională

	1.
	
	
	(21) Concesionarea terenurilor ce aparțin domeniului privat al unităților administrativ – teritoriale se poate realiza în mod direct către proprietarii construcțiilor edificate pe acestea, precum, și în situațiile prevăzute de Legea nr. 50/1991 privind autorizarea lucrărilor de construcții.

Autor: dep. Vasile Varga


	1.Pentru corelare cu modificarea de la art.123. 

2.Amendamentul a fost respins prin vot.
	Camera Deputaţilor

